
RĪGAS VALSTSPILSĒTAS PAŠVALDĪBA

Rātslaukums 1, Rīga, LV-1050, tālrunis 67012222, e-pasts: riga@riga.lv

RĪKOJUMS

Rīgā

	10.08.2026.
	
	Nr. RD-26-317-ir


	Par satiksmi pasākuma laikā


Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu un ņemot vērā SIA “Baltic Promo” 01.07.2026. iesniegumu par publiska pasākuma “Red Bull Showrun” rīkošanu 15.08.2026. Eksporta ielā:

1. Noteikt, ka:

1.1. no 11.08.2026. plkst. 6.00 līdz 16.08.2026. plkst. 24.00 Eksporta ielas piegulošajā paralēlajā ielā, posmā no Eksporta ielas tilta pār kanālu līdz ēkai Republikas laukumā 3, tiks aizliegts transportlīdzekļiem (izņemot transportlīdzekļus ar speciālām caurlaidēm (pielikums) un operatīvo transportu) apstāties un stāvēt, kā arī atstātie transportlīdzekļi tiks pārvietoti ar autoevakuatora palīdzību uz citu stāvēšanai atļautu vietu;

1.2. tiks slēgta transportlīdzekļu (izņemot transportlīdzekļus ar speciālām caurlaidēm (pielikums) un operatīvo transportu) satiksme: 

1.2.1. no 11.08.2026. plkst. 6.00 līdz 16.08.2026. plkst. 24.00 Eksporta ielas piegulošajā paralēlajā ielā, posmā no Eksporta ielas tilta pār kanālu līdz Bertas Pīpiņas ielai;

1.2.2. no 14.08.2026. plkst. 12.00 līdz 15.08.2026. plkst. 24.00:

1.2.2.1. Bertas Pīpiņas ielā, posmā no Eksporta ielas līdz Eksporta ielas piegulošajai paralēlajai ielai;

1.2.2.2. Eksporta ielas piegulošajā paralēlajā ielā, posmā no Miķeļa ielas līdz Bertas Pīpiņas ielai;

1.2.3. 15.08.2026. no plkst. 00.00 līdz plkst. 24.00:

1.2.3.1. Eksporta ielā, posmā no Elizabetes ielas līdz Muitas ielai;

1.2.3.2. Muitas ielā, posmā no Eksporta ielas līdz Pils laukumam;
1.2.3.3. Eksporta ielas piegulošās paralēlās ielas un Miķeļa ielas krustojumā;
1.3. no 14.08.2026. plkst. 12.00 līdz 15.08.2026. plkst. 24.00 tiks organizēta divvirzienu satiksme Bertas Pīpiņas ielā, posmā no Citadeles ielas līdz Eksporta ielas piegulošajai paralēlajai ielai.

2. Par pasākuma norisi ir atbildīgs SIA “Baltic Promo” pārstāvis Artis Ūdris (tālrunis 29999881; e-pasts: artis.udris@gmail.com).

3. Rīgas valstspilsētas pašvaldības policijai sadarbībā ar Valsts policijas Rīgas reģiona pārvaldi:

3.1. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot 1. punktā minētajā vietā norādītajā laikā atstātos transportlīdzekļus uz citu stāvēšanai atļautu vietu;

3.2. uzraudzīt sabiedrisko kārtību 1. punktā minētajās vietās norādītajā laikā.

4. Ņemt vērā, ka pasākuma organizatore – SIA “Baltic Promo”:

4.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;

4.2. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi, satiksmes organizācijas tehnisko līdzekļu izvietošanu un demontāžu un montāžu;

4.3. veiks norēķinus ar sabiedrību ar ierobežotu atbildību “A.K.7” par 5. punktā minētajiem pakalpojumiem;

4.4. veiks norēķinus ar Rīgas pašvaldības sabiedrību ar ierobežotu atbildību “Rīgas satiksme” par 6. punktā minētajiem pakalpojumiem;

4.5. nodrošinās apstāšanās un stāvēšanas noteikumu ievērošanu pasākuma norises vietās norādītajā laikā;

4.6. nodrošinās operatīvā transporta satiksmi;

4.7. nodrošinās iedzīvotāju un uzņēmumu, kuri atrodas slēgtajos ielu posmos, transportlīdzekļu piebraukšanu pie dzīvesvietas vai uzņēmuma;

4.8. nodrošinās sabiedrisko kārtību pasākuma norises vietās norādītajā laikā;

4.9. nodrošinās 1. punktā minēto teritoriju sakopšanu trīs stundu laikā pēc pasākuma beigšanas.

5. Sabiedrībai ar ierobežotu atbildību “A.K.7” nepieciešamības gadījumā nodrošināt autoevakuatorus 1.1. apakšpunktā minētajā vietā norādītajā laikā pēc Rīgas valstspilsētas pašvaldības policijas pieprasījuma.

6. Rīgas pašvaldības sabiedrībai ar ierobežotu atbildību “Rīgas satiksme” slēgt tās pārvaldījumā esošās autostāvvietas 1. punktā minētajās vietās norādītajā laikā.

7. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmas izstrādi, satiksmes organizācijas tehnisko līdzekļu izvietošanu un demontāžu un montāžu.

8. Rīgas valstspilsētas pašvaldības Centrālās administrācijas Komunikācijas pārvaldei:

8.1. nodrošināt informācijas par izmaiņām transportlīdzekļu satiksmē pasākuma laikā publiskošanu Rīgas valstspilsētas pašvaldības komunikācijas kanālos;

8.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

